Hundekjøtt

Hundekjøtt er kjøtt av tamhunder som holdes som matdyr og slaktes for å spises. 

Hund som matdyr er vanligst i enkelte kulturer, først og fremst i Asia (Kina (狗肉/gǒu ròu), Korea (Gaegogi/개고기) og Vietnam (Thịt chó)) og visse land i Afrika, blant annet i Nigeria. I de kulturene der hunder anses som kjæledyr er det å spise dyrene vanligvis tabu. I land der hund spises anses dette som en delikatesse og spises som oftest ved høytider.GREGORY, Neville G.; GRANDIN, Temple. Animal welfare and meat production. CABI, 2007. s. 165. ISBN 1-84593-215-3

Det er skriftlig belagt at tilberedelse av hundekjøtt er en meget gammel kulinarisk tradisjon blant annet i Kina. I det 4. århundre før Kristus anbefales hund av filosofen Mengzi. En kinesisk encyklopedi fra 1600-tallet gjør nøye rede for hundekjøttets antatte særlige gunstige virkninger. Men vurderingene er nokså forskjellig internt i landet. Mandsjuene i det nordlige Kina foraktet sørkineserne for denne matskikken. Sun Yat-sen, den sørkinesiske store revolusjonære leder i kampen mot mandsjuenes keiserdynasti, innledet gjerne sine politiske sammenkomster med et hundemåltid, for å anskueliggjøre sin innstilling til de nordkinesiske herskere. Byen Yulin langt sør i Kina fremstiller seg som hundekjøttrettenes kulinariske vugge. Hvert år i juni arrangeres det en festival for hundekjøtt, og det slaktes i den forbindelse mange tusen hunder (i 2011: 15.000 hunder)http://www.dailymail.co.uk/news/article-2008751/Tasteless-Food-festival-Yulin-China-celebrates-canine-culinary-culture--15-000-dogs-menu.html.

Kritikere av at hundekjøtt benyttes som mat hevder ofte at hunder er følelsesdyr og vennlige mot mennesker, eller at slaktemetodene er for grusomme.Comments on action 'Stop the dog-meat trade in Korea'. AnimalFreedom.org. Lest 24. mai 2010.KUM, Sunnan. Sunnan's speech at the HK conference   . Friends of Dogs, Korean Animal Protection Society. Lest 24. mai 2010.Withdraw The "Hygienic Control of Dog Meat"   . Korean Animal Protection Society (Mars 2005). Lest 24. mai 2010.Koreans At Their Worst - Killing & Eating Dogs and Cats . dogbiz.com. Lest 24. mai 2010.

 Referanser 



Kategori:Kjøtt
Kategori:Hunder
Kategori:Koreansk mat
Kategori:Kinesisk mat
Kategori:Vietnamesisk mat